title: KOMISIJOS ĮGYVENDINIMO DIREKTYVA (ES) .../… kuria iš dalies keičiamos Direktyvos 2009/119/EB nuostatos dėl atsargų saugojimo įpareigojimų apskaičiavimo metodų

text:
KOMISIJOS ĮGYVENDINIMO DIREKTYVA (ES) .../…

               2018 10 19

                kuria iš dalies keičiamos Direktyvos 2009/119/EB nuostatos dėl atsargų saugojimo įpareigojimų apskaičiavimo metodų

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2009 m. rugsėjo 14 d. Tarybos direktyvą 2009/119/EB, kuria valstybės narės įpareigojamos išlaikyti privalomąsias žalios naftos ir (arba) naftos produktų atsargas
                  1
               , ypač į jos 3 straipsnio 4 dalį,

               kadangi:

               (1)pagal Direktyvos 2009/119/EB 22 straipsnį Komisija atliko direktyvos veikimo ir įgyvendinimo peržiūrą (toliau – laikotarpio vidurio vertinimas) ir nustatė, kad reikia atlikti kelis techninius direktyvos pakeitimus, kad ją būtų lengviau įgyvendinti
                  2
               ;

               (2)naujo metinio atsargų saugojimo įpareigojimo pagal Direktyvą 2009/119/EB taikymą atidėjus trimis mėnesiams, valstybės narės turėtų daugiau laiko vidaus administracinėms procedūroms užbaigti, laikytis nustatytų terminų taptų lengviau ir galbūt tam pakaktų mažesnių išlaidų;

               (3)apibrėžiant, kas yra naftos atsargos, ir nustatant, kurie įvairūs naftos produktai svarbūs apskaičiuojant atsargų saugojimo įpareigojimą, vertinant situacijos kritiškumą ir saugomų specialiųjų atsargų kiekį, taip pat ataskaitų teikimo tikslais remiamasi Europos Parlamento ir Tarybos reglamentu (EB) Nr. 1099/2008
                  3
               . Reglamentas (EB) Nr. 1099/2008 kelis kartus iš dalies keistas. Todėl Direktyvos 2009/119/EB nuorodos į konkrečias Reglamento (EB) Nr. 1099/2008 nuostatas paseno ir turi būti pritaikytos taip, kad jos nurodytų atitinkamas to reglamento nuostatas;

               (4)tai, kad pirminio benzino kiekis, kuris apskaičiuojant atsargų saugojimo įpareigojimą nėra svarbus (priklausomai nuo to, ar pirminiu benzinu išreikštas našumas per praėjusius metus buvo mažesnis ar didesnis nei 7 proc.), yra apskaičiuojamas taikant dvi skirtingas formules, praktiškai lėmė, kad kai kurių valstybių narių atsargų saugojimo įpareigojimai svyruoja, todėl gali susidaryti direktyvos tikslais nepateisinama didelė finansinė našta ir gali būti nesilaikoma reikalavimų. Panaikinus 7 proc. ribą ir visoms valstybėms narėms suteikus vienodas galimybes turėtų išnykti nelygybė ir nepagrįsti svyravimai;

               (5)pagal 2011 m. rugsėjo 28 d. bendrą valstybių narių ir Komisijos politinį pareiškimą dėl aiškinamųjų dokumentų
                  4
                valstybės narės pagrįstais atvejais įsipareigojo prie pranešimų apie perkėlimo priemones pridėti vieną ar daugiau dokumentų, kuriuose paaiškinamos direktyvos sudedamųjų dalių ir nacionalinių perkėlimo priemonių atitinkamų dalių sąsajos;

               (6)šioje direktyvoje nustatytos priemonės atitinka pagal Direktyvos 2009/119/EB 23 straipsnį įsteigto komiteto nuomonę,

               PRIĖMĖ ŠIĄ DIREKTYVĄ:

               1 straipsnis

               Direktyva 2009/119/EB iš dalies keičiama taip:

               1) 2 straipsnio i punktas pakeičiamas taip:

               „i) „naftos atsargos“ – energetikos produktų, išvardytų Reglamento (EB) Nr. 1099/2008 A priedo 3.4 skyriuje, atsargos;“;

               2) 3 straipsnio 3 dalis pakeičiama taip:

               „3. Tačiau nepaisant 2 dalies, laikotarpiu nuo kiekvienų kalendorinių metų sausio 1 d. iki birželio 30 d. toje dalyje nurodyto grynojo importo ir vidaus suvartojimo dienos vidurkiai nustatomi remiantis priešpaskutiniais kalendoriniais metais prieš konkrečius kalendorinius metus importuotu ar suvartotu kiekiu. “;

               3) 6 straipsnio 1 dalies antras sakinys pakeičiamas taip:

               „Tame registre visų pirma pateikiama informacija, reikalinga tiksliai nurodyti sandėliui, perdirbimo įmonei ar saugyklai, kurioje yra atitinkamos atsargos, taip pat jų kiekiui, savininkui ir pobūdžiui pagal Reglamento (EB) Nr. 1099/2008 A priedo 3.4 skyriuje nustatytas kategorijas.“;

               4) 9 straipsnio 2 dalies pirmas sakinys pakeičiamas taip:

               „2. Specialiąsias atsargas gali sudaryti tik vienos ar kelių toliau išvardytų kategorijų produktai, apibrėžti Reglamento (EB) Nr. 1099/2008 A priedo 3.4 skyriuje:“;

               5) 9 straipsnio 3 dalies trečia pastraipa pakeičiama taip:

               „Pirmoje ir antroje pastraipose nurodyti žalios naftos ekvivalentai apskaičiuojami bendrą faktinio bendrojo vidaus pristatymo, apibrėžto Reglamento (EB) Nr. 1099/2008 C priedo 3.2.2.11 skirsnyje, kiekių sumą dauginant iš koeficiento 1,2 produktams, įtrauktiems į naudojamas ar susijusias kategorijas. Tarptautiniuose jūriniuose bunkeriuose esantis kiekis į skaičiavimus neįtraukiamas.“;

               6) II priedo antra pastraipa pakeičiama taip:

               „Vidaus suvartojimas yra bendra faktinio bendrojo vidaus pristatymo, apibrėžto Reglamento (EB) Nr. 1099/2008 C priedo 3.2.2.11 skirsnyje, kiekių suma, sudaryta tik iš šių produktų: automobilinio benzino, aviacinio benzino, benzininių reaktyvinių degalų (pirminio benzino reaktyvinių degalų arba JP4), žibalinių reaktyvinių degalų, kitų rūšių žibalo, gazolio ir (arba) dyzelino (distiliacinės alyvos) ir mazuto (turinčio didelį kiekį sieros ir nedidelį kiekį sieros), apibrėžtų Reglamento (EB) Nr. 1099/2008 A priedo 3.4 skyriuje.“;

               7) III priedo šeštos pastraipos a punktas pakeičiamas taip:

               „a) įtraukti visas kitas Reglamento (EB) Nr. 1099/2008 A priedo 3.4 skyriuje nurodytų naftos produktų atsargas ir apskaičiuoti žalios naftos ekvivalentą, daugindamos kiekį iš koeficiento 1,065, arba“.

               8) I priedas pakeičiamas šios direktyvos priedo tekstu.

               2 straipsnis

               1.Valstybės narės ne vėliau kaip iki [vieni metai po direktyvos priėmimo] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.

               Tas nuostatas jos taiko nuo 2020 m. sausio 1 d.

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               4 straipsnis

               Ši direktyva skirta valstybėms narėms.

               Priimta Briuselyje 2018 10 19

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 265, 2009 10 9, p. 9.

                     (2)

                        Komisijos tarnybų darbinis dokumentas „Tarybos direktyvos 2009/119/EB, kuria valstybės narės įpareigojamos išlaikyti privalomąsias žalios naftos ir (arba) naftos produktų atsargas, laikotarpio vidurio vertinimas“ (SWD(2017) 439 final).

                     (3)

                        2008 m. spalio 22 d. Europos Parlamento ir Tarybos reglamentas (EB) Nr. 1099/2008 dėl energetikos statistikos (OL L 304, 2008 11 14, p. 1).

                     (4)

                        OL C 369, 2011 12 17, p. 14.

    ---documentbreak---

               „I PRIEDAS

               ŽALIOS NAFTOS EKVIVALENTO, NAUDOJAMO NAFTOS PRODUKTŲ IMPORTUI IŠREIKŠTI, APSKAIČIAVIMO METODAS

               Valstybės narės apskaičiuoja naftos produktų importo žalios naftos ekvivalentą, nurodytą 3 straipsnyje, taikydamos toliau nurodytą metodą.

               1) apskaičiuojama ir atsižvelgiant į bet kokius atsargų pasikeitimus patikslinama žalios naftos, gamtinių dujų kondensatų, naftos perdirbimo gamyklų žaliavų ir kitų angliavandenilių, apibrėžtų Reglamento (EB) Nr. 1099/2008
                  1
                A priedo 3.4 skyriuje, grynojo importo suma. Iš gauto skaičiaus atimamas vienas iš toliau nurodytų skaičių, rodančių pirminio benzino našumą:

               - 4 proc.;

               - vidutinis pirminio benzino našumas;

               - grynasis faktinis pirminio benzino suvartojimas.

               2) apskaičiuojama ir atsižvelgiant į bet kokius atsargų pasikeitimus patikslinama visų kitų naftos produktų, apibrėžtų Reglamento (EB) Nr. 1099/2008 A priedo 3.4 skyriuje, grynojo importo suma ir padauginama iš koeficiento 1,065.

               Skaičių, gautų atlikus 1 ir 2 veiksmus, suma yra žalios naftos ekvivalentas.

               Tarptautiniuose jūriniuose bunkeriuose esantis kiekis į skaičiavimus neįtraukiamas.“

                     (1)

                        Su pakeitimais, padarytais 2017 m. lapkričio 9 d. Komisijos reglamentu (ES) 2017/2010.


title: KOMISIJOS ĮGYVENDINIMO DIREKTYVA (ES) .../… kuria dėl reikalavimų, kuriuos dėl Rhynchophorus ferrugineus (Olivier) turi atitikti tam tikrų Palmae genčių ar rūšių augalų dauginamoji medžiaga, iš dalies keičiama Komisijos direktyva 93/49/EEB

text:
KOMISIJOS ĮGYVENDINIMO DIREKTYVA (ES) .../…

               2018 03 21

               kuria dėl reikalavimų, kuriuos dėl Rhynchophorus ferrugineus (Olivier) turi atitikti tam tikrų Palmae genčių ar rūšių augalų dauginamoji medžiaga, iš dalies keičiama Komisijos direktyva 93/49/EEB

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 1998 m. liepos 20 d. Tarybos direktyvą 98/56/EB dėl prekybos dekoratyvinių augalų dauginamąja medžiaga
                  1
               , ypač į jos 5 straipsnio 5 dalį,

               kadangi:

               (1)Rhynchophorus ferrugineus (Olivier) nustatytas daugumoje kenksmingiesiems organizmams jautrių Sąjungos teritorijų ir padaryta išvada, kad šiuo metu šis kenksmingasis organizmas aptinkamas didelėje Sąjungos teritorijos dalyje. Todėl Komisijos sprendimas 2007/365/EB
                  2
                dėl skubių priemonių užkirsti kelią Rhynchophorus ferrugineus (Olivier) buvo panaikintas Sprendimu (ES) C(2018)1607
                  3
                [Office of Publications, please indicate number of Decision repealing Decision 2007/365/EC on emergency measures to prevent the introduction and the spread within the Community of Rhynchophorus ferrugineus (Olivier)…];

               (2)Rhynchophorus ferrugineus (Olivier) daro didelę žalą Palmae šeimai priklausančių rūšių augalams šeimininkams, išskyrus augalus, kurių kamieno skersmuo ties pagrindu mažesnis nei 5 cm;

               (3)šie augalai auga daugelyje Sąjungos vietų, kur sodinamas didelis šių augalų skaičius dekoratyviniais tikslais ir kur jie labai svarbūs aplinkai ir ekonomikai;

               (4)todėl tikslinga nustatyti specialius reikalavimus siekiant užtikrinti tam tikrų Palmae genčių ir rūšių augalų dauginamosios medžiagos, kuria dažniausiai prekiaujama Sąjungoje ir kuriai kyla pavojus būti užkrėstai tuo kenksminguoju organizmu, jei tokie reikalavimai nėra įvykdomi, kokybę. Šie reikalavimai turėtų apimti specialias tos medžiagos augimo arba tvarkymo sąlygas, įskaitant sąlygą, kad medžiaga turi būti neužkrėsta Rhynchophorus ferrugineus (Olivier);

               (5)todėl Komisijos direktyva 93/49/EEB turėtų būti atitinkamai iš dalies pakeista;

               (6)šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

               PRIĖMĖ ŠIĄ DIREKTYVĄ:

               1 straipsnis
               Komisijos direktyvos 93/49/EEB dalinis pakeitimas

               Komisijos direktyva 93/49/EEB iš dalies keičiama taip:

               1)pridedamas šis 3a straipsnis:

               „3a straipsnis

               Priede nurodytų Palmae genčių ir rūšių augalų, kurių kamieno skersmuo ties pagrindu didesnis nei 5 cm, dauginamoji medžiaga turi atitikti vieną iš šių reikalavimų:

               a)visą augimo laikotarpį turi būti auginta vietovėje, kurią atsakingos oficialios įstaigos pagal tarptautinius fitosanitarijos priemonių standartus nustatė esant neužkrėstą Rhynchophorus ferrugineus (Olivier);

               b)dvejus metus prieš pardavimą turi būti auginta Sąjungoje esančioje vietovėje, kuri buvo visiškai fiziškai apsaugota nuo Rhynchophorus ferrugineus (Olivier) įvežimo, arba Sąjungoje esančioje vietovėje, kurioje taikytos atitinkamos prevencinės priemonės nuo to kenksmingojo organizmo. Ji apžiūrima bent kartą per keturis mėnesius, patvirtinant kad ta medžiaga nėra užkrėsta Rhynchophorus ferrugineus (Olivier).

               Šis straipsnis taikomas nepažeidžiant taisyklių dėl saugomų zonų, priimtų pagal Direktyvos 2000/29/EB 2 straipsnio 1 dalies h punktą ir 5 straipsnio 3 dalį.“

               2)Priedas iš dalies keičiamas pagal šios direktyvos priedą.

               2 straipsnis
               Perkėlimas į nacionalinę teisę

               1)Valstybės narės ne vėliau kaip 2018 m. rugsėjo 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.

               Tas nuostatas jos taiko nuo 2018 m. spalio 1 d.

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2)Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis
               Įsigaliojimas

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               4 straipsnis
               Adresatai

               Ši direktyva skirta valstybėms narėms.

               Priimta Briuselyje 2018 03 21

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 226, 1998 8 13, p. 16.

                     (2)

                        2007 m. gegužės 25 d. Komisijos sprendimas 2007/365/EB dėl skubių priemonių užkirsti kelią Rhynchophorus ferrugineus (Olivier) įvežimui į Bendriją ir išplitimui joje (OL L 139, 2007 5 31, p. 24).

                     (3)

                        [Office of Publications, please indicate title and reference to Decision repealing Decision 2007/365/EC on emergency measures to prevent the introduction and the spread within the Community of Rhynchophorus ferrugineus (Olivier)…].

    ---documentbreak---

               PRIEDAS

               Priedo lentelėje po įrašo „Narcissus L.“ įterpiamas toks įrašas:

                        Gentis ar rūšis

                        Konkretūs kenksmingi organizmai ir ligos

                        „−
                              Palmae, dėl šių genčių arba rūšių

                        −
                              Areca catechu L.

                        −
                              Syagrus romanzoffiana (Cham.) Glassman

                        −
                              Arenga pinnata (Wurmb) Merr.

                        −
                              Bismarckia Hildebr. & H.Wendl.

                        −
                              Borassus flabellifer L.

                        −
                              Brahea armata S. Watson

                        −
                              Brahea edulis H.Wendl.

                        −
                              Butia capitata (Mart.) Becc.

                        −
                              Calamus merrillii Becc.

                        −
                              Caryota maxima Blume

                        −
                              Caryota cumingii Lodd. ex Mart.

                        −
                              Chamaerops humilis L.

                        −
                              Cocos nucifera L.

                        −
                              Corypha utan Lam.

                        −
                              Copernicia Mart.

                        −
                              Elaeis guineensis Jacq.

                        −
                              Howea forsteriana Becc.

                        −
                              Jubaea chilensis (Molina) Baill.

                        −
                              Livistona australis C. Martius

                        −
                              Livistona decora (W. Bull) Dowe

                        −
                              Livistona rotundifolia (Lam.) Mart.

                        −
                              Metroxylon sagu Rottb.

                        −
                              Roystonea regia (Kunth) O.F. Cook

                        −
                              Phoenix canariensis Chabaud

                        −
                              Phoenix dactylifera L.

                        −
                              Phoenix reclinata Jacq.

                        −
                              Phoenix roebelenii O'Brien

                        −
                              Phoenix sylvestris (L.) Roxb.

                        −
                              Phoenix theophrasti Greuter

                        −
                              Pritchardia Seem. & H.Wendl.

                        −
                              Ravenea rivularis Jum. & H.Perrier

                        −
                              Sabal palmetto (Walter) Lodd. ex Schult. & Schult.f.

                        −
                              Trachycarpus fortunei (Hook.) H. Wendl.

                        −
                              Washingtonia H. Wendl.

                        Vabzdžiai, erkės ir nematodai visose jų vystymosi stadijose

                        −
                              Rhynchophorus ferrugineus (Olivier)“


title: KOMISIJOS DELEGUOTOJI DIREKTYVA (ES) .../… kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti tam tikrų kondensatorių PZT dielektrinėje keramikoje

text:
AIŠKINAMASIS MEMORANDUMAS

               1.DELEGUOTOJO AKTO BENDROSIOS APLINKYBĖS

               Šia Komisijos deleguotąja direktyva, derinant prie technikos pažangos, dėl išimties taikymo švino naudojimui specialioms reikmėms iš dalies keičiamas Europos Parlamento ir Tarybos direktyvos 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (nauja redakcija)
                  1
                (toliau – RoHS 2) III priedas.

               RoHS 2 ribojamas tam tikrų pavojingų medžiagų naudojimas elektros ir elektroninėje įrangoje, kaip numatyta jos 4 straipsnyje. Direktyva įsigaliojo 2011 m. liepos 21 d.

               Ribojamų medžiagų sąrašas pateiktas RoHS 2 II priede. Švino, gyvsidabrio, kadmio, šešiavalenčio chromo, polibromintų bifenilų ir polibromintų difenileterių naudojimas jau ribojamas, o bis(2-etilheksil)ftalato (DEHP), benzilbutilftalato (BBP), dibutilftalato (DBP) ir diizobutilftalato (DIBP) naudojimo apribojimai bus taikomi nuo 2019 m. liepos 22 d. arba vėlesnės datos. RoHS 2 III ir IV prieduose išvardytos specialiosioms reikmėms skirtos elektros ir elektroninės įrangos (EEĮ) medžiagos ir komponentai, kuriems išimties tvarka netaikomas RoHS 2 4 straipsnio 1 dalyje nustatytas medžiagų naudojimo apribojimas.

               5 straipsnyje yra nuostata dėl III ir IV priedų derinimo prie mokslo ir technikos pažangos (išimčių įtraukimas, atnaujinimas, keitimas ir išbraukimas). Remiantis 5 straipsnio 1 dalies a punktu, išimtys įtraukiamos į III ir IV priedus tik jei jų įtraukimas neturi neigiamos įtakos aplinkos ir sveikatos apsaugos lygiui, numatytam Reglamente (EB) Nr. 1907/2006
                  2
               , ir įvykdoma bent viena iš toliau nurodytų sąlygų: jų eliminavimas, konstrukcijos pakeitimas arba pakeitimas medžiagomis arba sudedamosiomis dalimis, kurioms nereikia II priede nurodytų medžiagų, yra moksliškai arba techniškai neįmanomas; neužtikrintas pakaitalų patikimumas; bendras neigiamas poveikis aplinkai, sveikatai ir vartotojų saugai dėl pakeitimo galėtų būti didesnis negu bendras teigiamas poveikis aplinkai, sveikatai ir vartotojų saugai.

               Be to, 5 straipsnio 1 dalyje nustatyta, kad Europos Komisija, priimdama atskirus deleguotuosius aktus pagal 20 straipsnį, specialioms reikmėms skirtas EEĮ medžiagas ir sudedamąsias dalis įtraukia į III ir IV priedų sąrašus. 5 straipsnio 3 dalyje ir V priede nustatyta išimties taikymo, atnaujinimo arba atšaukimo paraiškų teikimo tvarka.

               2.KONSULTACIJOS PRIEŠ PRIIMANT AKTĄ

               Nuo RoHS 2 paskelbimo Komisija iš ekonominės veiklos vykdytojų pagal 5 straipsnio 3 dalies ir V priedo nuostatas gavo daug
                  3
                paraiškų taikyti naujas išimtis ir atnaujinti galiojančias išimtis.

               Pagal dabartinę III priedo 7.c-IV punkte nustatytą išimtį šviną leidžiama naudoti PZT dielektrinėje keramikoje, skirtoje kondensatoriams, kurie yra integruotųjų grandynų arba diskrečiųjų puslaidininkių dalis. 2015 m. sausio mėn. Komisija gavo vieną šios išimties atnaujinimo paraišką. Nors 7.c-IV išimties galiojimo pabaigos data buvo 2016 m. liepos 21 d., pagal RoHS direktyvos (5 straipsnio 5 dalies antros pastraipos) reikalavimus ji toliau taikoma tol, kol Komisija priims sprendimą dėl išimties atnaujinimo paraiškos.

               Siekdama įvertinti išimties taikymo paraišką, Komisija pradėjo tyrimą, kad atliktų reikiamą techninį ir mokslinį paraiškos vertinimą, įskaitant aštuonių savaičių trukmės atviras internetines konsultacijas
                  4
                dėl paraiškos su suinteresuotosiomis šalimis. Per konsultacijas su suinteresuotosiomis šalimis gautas vienas atsiliepimas.

               Galutinė ataskaita, kurioje pateiktas paraiškos vertinimas, paskelbta
                  5
               , apie tai pranešta suinteresuotosioms šalims.

               Vėliau raštu, kaip sutarta per ankstesnį posėdį, Komisija konsultavosi su valstybių narių pagal RoHS 2 priimamų deleguotųjų aktų ekspertų grupe
                  6
               . Ekspertai pritarė Komisijos pateiktam projektui, didžioji dauguma narių nuomonės nepareiškė. Pagal Geresnio reglamentavimo gaires deleguotosios direktyvos projektas keturias savaites buvo skelbiamas Geresnio reglamentavimo portale siekiant gauti visuomenės atsiliepimų. Gautos trys pastabos; dviejose pastabose pritariama akto projektui, o vienoje iškeltas klausimas dėl skirtingų galiojimo pabaigos datų 8, 9 ir 11 kategorijoms pagal 5 straipsnio 2 dalį. Į pastabą atsižvelgta ir dėl teisinio aiškumo atitinkamai iš dalies pakeistas deleguotosios direktyvos projektas. Atlikti visi pagal 5 straipsnio 3–7 dalis būtini su medžiagų ribojimo išimtimis susiję veiksmai
                  7
               . Tarybai ir Europos Parlamentui apie visus veiksmus pranešta.

               Galutinėje ataskaitoje ypač pabrėžta toliau pateikiama techninė informacija ir vertinimas:

               ·Keraminiai kondensatoriai yra integrinių grandynų arba diskrečiųjų puslaidininkių dalis ir juose naudojamos PZT (švino cirkonato titanato) dielektrinės keramikos medžiagos.

               ·PZT keramikai, kurioje yra švino, būdingas stiprus pjezoefektas, didelė dielektrinė konstanta, piroelektrinis efektas ir feroelektrinės savybės. Visiškai pakeisti šviną ar jo atsisakyti šiuo metu vis dar moksliškai ir techniškai neįmanoma.

               1–7 ir 10 kategorijų vertinimo rezultatai rodo, kad su III priedo 7.c-IV įrašu susijęs prašymas taikyti išimtį atitinka bent vieną iš 5 straipsnio 1 dalies a punkte nurodytų atitinkamų kriterijų. Kadangi nurodytoms reikmėms patikimų alternatyvų šiuo metu rinkoje nėra ir mažai tikėtina, kad jų netrukus atsiras, pagrįsta nustatyti išimties galiojimo laikotarpį iki 2021 m. liepos 21 d.; kadangi patikimų pakaitalų kol kas nėra, neigiamo socialinio ar ekonominio poveikio dėl pakeitimo per šį laikotarpį nesitikima. Taip pat nesitikima, kad nustatytas išimties galiojimo laikotarpis neigiamai paveiks inovacijas, o nustačius trumpesnį galiojimo laikotarpį pramonei ko gero būtų užkrauta nereikalinga administracinė našta.

               Kitoms nei 1–7 ir 10 kategorijoms esama išimtis lieka galioti 5 straipsnio 2 dalyje nustatytą laikotarpį. Taikant konkrečią išimtį nebus susilpninta Reglamente (EB) Nr. 1907/2006 (REACH) numatyta aplinkos ir sveikatos apsauga, kaip numatyta Direktyvos 2011/65/ES 5 straipsnyje.

               3.DELEGUOTOJO AKTO TEISINIAI ASPEKTAI

               Deleguotąja direktyva daroma 4 straipsnio 1 dalyje nustatytų apribojimų išimtis, kuri turi būti įrašyta į Direktyvos 2011/65/ES III priedą ir kuria leidžiama naudoti šviną specialioms reikmėms.

               Priemonė – deleguotoji direktyva, kaip numatyta Direktyvoje 2011/65/ES, visų pirma atitinkanti taikomus jos 5 straipsnio 1 dalies a punkto reikalavimus.

               Siūlomos deleguotosios direktyvos tikslas – laikantis RoHS 2 nuostatų bei sąlygų ir joje nustatyta tvarka priderinant III ir IV priedus prie mokslo ir technikos pažangos, prisidėti prie žmonių sveikatos ir aplinkos apsaugos ir priderinti nuostatas prie elektros ir elektroninės įrangos vidaus rinkos veikimo, leidžiant draudžiamas medžiagas naudoti specialioms reikmėms.

               Pagal proporcingumo principą šia priemone neviršijama to, kas būtina nurodytam tikslui pasiekti.

               Pasiūlymas ES biudžetui poveikio neturi.

               KOMISIJOS DELEGUOTOJI DIREKTYVA (ES) .../…

               2018 11 16

               kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti tam tikrų kondensatorių PZT dielektrinėje keramikoje

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo
                  8
               , ypač į jos 5 straipsnio 1 dalies a punktą,

               kadangi:

               (1)
                     Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tam tikrų pavojingų medžiagų, išvardytų tos direktyvos II priede. Šis reikalavimas netaikomas Direktyvos 2011/65/ES III priede išvardytoms reikmėms;

               (2)
                     įvairios elektros ir elektroninės įrangos kategorijos, kurioms taikoma Direktyva 2011/65/ES (1–11 kategorijos), išvardytos tos direktyvos I priede;

               (3)
                     švinas yra ribojama cheminė medžiaga, nurodyta Direktyvos 2011/65/ES II priede. Tačiau švino naudojimui kondensatorių, kurie yra integrinių grandynų arba diskrečiųjų puslaidininkių dalis, PZT dielektrinėje keramikoje buvo taikoma šio ribojimo išimtis, šiuo metu nurodyta tos direktyvos III priedo 7.c-IV įraše. Tos išimties galiojimo pabaigos data buvo 2016 m. liepos 21 d.;

               (4)
                     Komisija šios išimties atnaujinimo paraišką gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalyje. Išimtis lieka galioti tol, kol bus priimtas sprendimas dėl tos paraiškos;

               (5)
                     keraminiuose kondensatoriuose, kurie yra integrinių grandynų arba diskrečiųjų puslaidininkių dalis, naudojama PZT (švino cirkonato titanato) dielektrinė keramika. PZT keramikai, kurioje yra švino, būdingas stiprus pjezoefektas, didelė dielektrinė konstanta, piroelektrinis efektas ir feroelektrinės savybės;

               (6)
                     visiškai pakeisti šviną ar jo atsisakyti tokiuose kondensatoriuose vis dar moksliškai ir techniškai neįmanoma, nes patikimų pakaitalų nėra. Taikant išimtį nebus susilpninta Europos Parlamento ir Tarybos reglamente (EB) Nr. 1907/2006
                  9
                numatyta aplinkos ir sveikatos apsauga. Todėl išimtį, kuria leidžiama naudoti šviną kondensatorių, kurie yra mikroschemų arba diskrečiųjų puslaidininkių dalis, PZT dielektrinėje keramikoje, reikėtų atnaujinti;

               (7)
                     kadangi atitinkamoms reikmėms patikimų alternatyvų rinkoje šiuo metu nėra ir mažai tikėtina, kad jų artimiausioje ateityje atsiras, išimtis 1–7 ir 10 kategorijoms turėtų būti pratęsta ilgiausiam penkerių metų laikotarpiui iki 2021 m. liepos 21 d. Atsižvelgiant į nuolatinių pastangų rasti patikimą pakaitalą rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

               (8)
                     kitoms nei 1–7 ir 10 kategorijoms esama išimtis lieka galioti Direktyvos 2011/65/ES 5 straipsnio 2 dalies antroje pastraipoje nustatytą laikotarpį. Siekiant aiškumo, į tos direktyvos III priedą turėtų būti įrašytos galiojimo pabaigos datos;

               (9)
                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

               1 straipsnis

               Direktyvos 2011/65/ES III priedas iš dalies keičiamas pagal šios direktyvos priedą.

               2 straipsnis

               1.Valstybės narės ne vėliau kaip [paskutinė 12-to mėnesio po šios direktyvos įsigaliojimo diena] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.

               Tas nuostatas jos taiko nuo [paskutinė 12-to mėnesio po šios direktyvos įsigaliojimo diena + 1 diena].

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               4 straipsnis

               Ši direktyva skirta valstybėms narėms.

               Priimta Briuselyje 2018 11 16

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 174, 2011 7 1, p. 88.

                     (2)

                        OL L 396, 2006 12 30, p. 1.

                     (3)

                        Sąrašas pateikiamas adresu
                  http://ec.europa.eu/environment/waste/rohs_eee/adaptation_en.htm.

                     (4)

                  Konsultacijų laikotarpis
                   – 2015 m. rugpjūčio 21 d. – 2015 m. spalio 16 d.

                     (5)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/.

                     (6)

                        Konsultacijos raštu vyko 2017 m. balandžio 27 – gegužės 18 d.

                     (7)

                        Reikiamų administracinių veiksmų sąrašą galima rasti
                  Komisijos interneto svetainėje
                  . Kuriame etape yra kiekvieno deleguotojo akto projektas galima sužinoti Tarpinstituciniame deleguotųjų aktų registre
                  https://webgate.ec.europa.eu/regdel/#/home
                  .

                     (8)

                        OL L 174, 2011 7 1, p. 88.

                     (9)

                        2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

    ---documentbreak---

               PRIEDAS

               III priedo 7.c-IV įrašas pakeičiamas taip:

                        „7.c-IV

                        Švinas PZT dielektrinėje keramikoje, skirtoje kondensatoriams, kurie yra integrinių grandynų arba diskrečiųjų puslaidininkių dalis

                        Nustoja galioti:

                        –2021 m. liepos 21 d. – 1–7 ir 10 kategorijoms;

                        –2021 m. liepos 21 d. – 8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus;

                        –2023 m. liepos 21 d. – 8 kategorijos in vitro diagnostikos medicinos prietaisams;

                        –2024 m. liepos 21 d. – 9 kategorijos pramoniniams stebėjimo ir kontrolės prietaisams ir 11 kategorijai.“


title: KOMISIJOS DELEGUOTOJI DIREKTYVA (ES) .../… kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti kaip vario legiruojamąjį elementą

text:
AIŠKINAMASIS MEMORANDUMAS

               1.DELEGUOTOJO AKTO BENDROSIOS APLINKYBĖS

               Šia Komisijos deleguotąja direktyva, derinant prie technikos pažangos, dėl išimties taikymo švino naudojimui specialioms reikmėms iš dalies keičiamas Europos Parlamento ir Tarybos direktyvos 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (nauja redakcija)
                  1
                (toliau – RoHS 2) III priedas.

               RoHS 2 ribojamas tam tikrų pavojingų medžiagų naudojimas elektros ir elektroninėje įrangoje, kaip numatyta jos 4 straipsnyje. Direktyva įsigaliojo 2011 m. liepos 21 d.

               Ribojamų medžiagų sąrašas pateiktas RoHS 2 II priede. Švino, gyvsidabrio, kadmio, šešiavalenčio chromo, polibromintų bifenilų ir polibromintų difenileterių naudojimas jau ribojamas, o bis(2-etilheksil)ftalato (DEHP), benzilbutilftalato (BBP), dibutilftalato (DBP) ir diizobutilftalato (DIBP) naudojimo apribojimai bus taikomi nuo 2019 m. liepos 22 d. arba vėlesnės datos. RoHS 2 III ir IV prieduose išvardytos specialiosioms reikmėms skirtos elektros ir elektroninės įrangos (EEĮ) medžiagos ir komponentai, kuriems išimties tvarka netaikomas RoHS 2 4 straipsnio 1 dalyje nustatytas medžiagų naudojimo apribojimas.

               5 straipsnyje yra nuostata dėl III ir IV priedų derinimo prie mokslo ir technikos pažangos (išimčių įtraukimas, atnaujinimas, keitimas ir išbraukimas). Remiantis 5 straipsnio 1 dalies a punktu, išimtys įtraukiamos į III ir IV priedus tik jei jų įtraukimas neturi neigiamos įtakos aplinkos ir sveikatos apsaugos lygiui, numatytam Reglamente (EB) Nr. 1907/2006
                  2
               , ir įvykdoma bent viena iš toliau nurodytų sąlygų: jų eliminavimas, konstrukcijos pakeitimas arba pakeitimas medžiagomis arba sudedamosiomis dalimis, kurioms nereikia II priede nurodytų medžiagų, yra moksliškai arba techniškai neįmanomas; neužtikrintas pakaitalų patikimumas; bendras neigiamas poveikis aplinkai, sveikatai ir vartotojų saugai dėl pakeitimo galėtų būti didesnis negu bendras teigiamas poveikis aplinkai, sveikatai ir vartotojų saugai.

               Be to, 5 straipsnio 1 dalyje nustatyta, kad Europos Komisija specialioms reikmėms skirtas EEĮ medžiagas ir komponentus į III ir IV priedų sąrašus įtraukia priimdama atskirus deleguotuosius aktus pagal 20 straipsnį. 5 straipsnio 3 dalyje ir V priede nustatyta paraiškų dėl išimties taikymo, atnaujinimo arba atšaukimo teikimo tvarka.

               2.KONSULTACIJOS PRIEŠ PRIIMANT AKTĄ

               Nuo RoHS 2 paskelbimo Komisija iš ekonominės veiklos vykdytojų pagal 5 straipsnio 3 dalies ir V priedo nuostatas gavo daug prašymų
                  3
                taikyti naujas išimtis ir atnaujinti galiojančias išimtis.

               Pagal dabar galiojančią III priedo 6.c punkte nurodytą išimtį leidžiama naudoti šviną vario lydiniuose kaip legiruojamąjį elementą, sudarantį ne daugiau kaip 4 proc. masės. 2014 m. lapkričio ir gruodžio mėn. ir 2015 m. sausio mėn. Komisija gavo šešias šios išimties atnaujinimo paraiškas. Nors 6.c punkte nurodytos išimties galiojimo pabaigos data 1–7 ir 10 kategorijoms
                  4
                buvo 2016 m. liepos 21 d., pagal RoHS (5 straipsnio 5 dalies antros pastraipos) reikalavimus ji toliau taikoma tol, kol Komisija priims sprendimą dėl prašymo atnaujinti išimtį.

               Siekdama įvertinti paraišką dėl išimties taikymo, Komisija pradėjo tyrimą, kad atliktų reikiamą techninį ir mokslinį paraiškos vertinimą, įskaitant aštuonių savaičių trukmės atviras internetines konsultacijas
                  5
                dėl paraiškos su suinteresuotosiomis šalimis. Per konsultacijas su suinteresuotosiomis šalimis gauta dvylika atsiliepimų.

               Galutinė ataskaita, kurioje pateiktas paraiškos vertinimas, paskelbta
                  6
               , apie tai pranešta suinteresuotosioms šalims.

               Po to Komisija konsultavosi su valstybių narių pagal RoHS 2 priimamų deleguotųjų aktų ekspertų grupe 2016 m. gruodžio 15 d. posėdyje, kuriame pranešimus skaitė ir pareiškėjų bei labiausiai suinteresuotų subjektų atstovai. Ekspertai pritarė Komisijos pateiktam projektui, nors didžioji dauguma narių nedalyvavo arba nuomonės nepareiškė. Pagal Geresnio reglamentavimo gaires deleguotosios direktyvos projektas keturias savaites buvo skelbiamas Geresnio reglamentavimo portale siekiant gauti visuomenės atsiliepimų. Gauti trys atsiliepimai, dviejuose pritariama akto projektui, o trečiajame pateikiama papildomos informacijos. Atlikti visi pagal 5 straipsnio 3–7 dalis būtini su medžiagų ribojimo išimtimis susiję veiksmai. Dėl didelio tuo pačiu metu pateiktų išimčių taikymo prašymų skaičiaus ir susijusių administracinių reikalavimų Komisijos sprendimo procedūroje pagal 5 straipsnio 5 dalį laikytasi alternatyvių terminų. Tarybai ir Europos Parlamentui apie visus veiksmus pranešta.

               Galutinėje ataskaitoje ypač pabrėžta toliau pateikiama techninė informacija ir vertinimas:

               Vario lydinių matricoje švinas sudaro smulkius mazgelius. Todėl jis veikia tarsi drožlialaužis ir tepalas. Jis palengvina vario lydinių apdirbimą ir suteikia užbaigtam gaminiui tam tikras savybes, pvz., elektrinį laidumą, gerai priderintų slystamųjų paviršių slidumą ir atsparumą korozijai.

               Tam tikroms reikmėms esama bešvinių pakaitalų. Tačiau, norint naudoti alternatyvas, šiuo metu reikia priderinti apdirbimo procesą, taigi jo panaudojimas kitoms reikmėms yra ribotas. Dabartiniai tyrimai rodo, kad bešvinių pakaitalų apdirbimo, bent tam tikroms reikmėms, uždaviniai gali būti išspręsti ateityje.

               Taigi negalima pripažinti, kad vario lydinių, kuriuose švinas sudaro ne daugiau kaip 4 proc. masės, alternatyvos yra moksliškai arba techniškai įmanomos. Norint susiaurinti šios išimties taikymo sritį ir taikyti ją ypatingesnėms reikmėms reikėtų papildomų tyrimų.

               1–7 ir 10 kategorijų vertinimo rezultatai rodo, kad su III priedo 6.c įrašu susijęs prašymas taikyti išimtį atitinka bent vieną iš 5 straipsnio 1 dalies a punkte nurodytų atitinkamų kriterijų. Siūloma taikyti dabartinės formuluotės išimtį penkerius metus po ankstesnės jos taikymo pabaigos datos, kad būtų galima nuodugniai ištirti tiekimo grandinę ir per kitą peržiūrą susiaurinti išimties taikymo sritį. Kadangi patikimų pakaitalų kol kas nėra, neigiamo socialinio ar ekonominio poveikio dėl pakeitimo per nurodytą išimties taikymo laikotarpį nesitikima. Nesitikima ir neigiamo poveikio inovacijoms.

               Kitoms nei 1–7 ir 10 kategorijoms esama išimtis lieka galioti 5 straipsnio 2 dalyje nustatytą laikotarpį. Taikant konkrečią išimtį nebus susilpninta Reglamente (EB) Nr. 1907/2006 (REACH) numatyta aplinkos ir sveikatos apsauga, kaip numatyta Direktyvos 2011/65/ES 5 straipsnyje.

               3.DELEGUOTOJO AKTO TEISINIAI ASPEKTAI

               Deleguotąja direktyva daroma 4 straipsnio 1 dalyje nustatytų apribojimų išimtis, kuri turi būti įrašyta į Direktyvos 2011/65/ES III priedą ir kuria leidžiama naudoti šviną specialioms reikmėms.

               Priemonė – deleguotoji direktyva, kaip numatyta Direktyvoje 2011/65/ES, visų pirma atitinkanti taikomus jos 5 straipsnio 1 dalies a punkto reikalavimus.

               Siūlomos deleguotosios direktyvos tikslas – laikantis RoHS 2 nuostatų bei sąlygų ir joje nustatyta tvarka priderinant III ir IV priedus prie mokslo ir technikos pažangos, prisidėti prie žmonių sveikatos ir aplinkos apsaugos ir priderinti nuostatas prie elektros ir elektroninės įrangos vidaus rinkos veikimo, leidžiant draudžiamas medžiagas naudoti specialioms reikmėms.

               Pagal proporcingumo principą šia priemone neviršijama to, kas būtina nurodytam tikslui pasiekti.

               Pasiūlymas ES biudžetui poveikio neturi.

               KOMISIJOS DELEGUOTOJI DIREKTYVA (ES) .../…

               2018 03 01

               kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti kaip vario legiruojamąjį elementą

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo
                  7
               , ypač į jos 5 straipsnio 1 dalies a punktą,

               kadangi:

               (1)
                     Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų švino;

               (2)
                     pagal Direktyvos 2011/65/ES III priedo 6.c punkte nurodytą išimtį iki 2016 m. liepos 21 d. buvo leidžiama naudoti šviną vario lydiniuose kaip legiruojamąjį elementą, sudarantį ne daugiau kaip 4 proc. masės. Komisija prašymą atnaujinti šią išimtį 1–7 ir 10 kategorijoms gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalyje;

               (3)
                     švinas vario lydiniuose veikia tarsi drožlialaužis ir tepalas, palengvina vario lydinių apdirbimą ir suteikia užbaigtam komponentui kitų, pvz., antikorozinių savybių;

               (4)
                     šiuo metu negalima pripažinti, kad vario lydinių, kuriuose švinas sudaro ne daugiau kaip 4 proc. masės, naudojimo alternatyvos yra moksliškai arba techniškai įmanomos. Todėl pagrįsta atnaujinti išimtį penkeriems metams po ankstesnio jos taikymo laikotarpio pabaigos datos, kad būtų galima išsamiai ištirti tiekimo grandinę;

               (5)
                     1–7 ir 10 kategorijoms atnaujinta išimtis turėtų būti taikoma iki 2021 m. liepos 21 d., kad būtų galima išsamiai ištirti tiekimo grandinę ir per kitą peržiūrą susiaurinti išimties taikymo sritį. Kitoms nei 1–7 ir 10 kategorijoms esama išimtis lieka galioti Direktyvos 2011/65/ES 5 straipsnio 2 dalyje nustatytą laikotarpį;

               (6)
                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

               1 straipsnis

               Direktyvos 2011/65/ES III priedas iš dalies keičiamas pagal šios direktyvos priedą.

               2 straipsnis

               1.Valstybės narės ne vėliau kaip [paskutinė 12-to mėnesio po šios direktyvos įsigaliojimo diena] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.

               Tas nuostatas jos taiko nuo [paskutinė 12-to mėnesio po šios direktyvos įsigaliojimo diena + 1 diena].

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               4 straipsnis

               Ši direktyva skirta valstybėms narėms.

               Priimta Briuselyje 2018 03 01

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 174, 2011 7 1, p. 88.

                     (2)

                        OL L 396, 2006 12 30, p. 1.

                     (3)

                        Sąrašas pateikiamas adresu
                  http://ec.europa.eu/environment/waste/rohs_eee/adaptation_en.htm
                  .

                     (4)

                        Šios kategorijos yra: 1. Stambūs namų apyvokos prietaisai; 2. Smulkūs namų apyvokos prietaisai; 3. Informacinės technologijos ir telekomunikacijų įranga; 4. Vartotojų įranga; 5. Apšvietimo įranga; 6. Elektriniai ir elektroniniai įrankiai; 7. Žaislai, laisvalaikio ir sporto įranga; 10. Automatiniai daiktų išdavimo aparatai. Elektros ir elektroninės įrangos kategorijų sąrašas pateiktas RoHS 2 I priede.

                     (5)

                  Konsultacijų laikotarpis
                  : 2015 m. rugpjūčio 21 d. – 2015 m. spalio 16 d.

                     (6)

                        https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/.

                     (7)

                        OL L 174, 2011 7 1, p. 88.

    ---documentbreak---

               PRIEDAS

               Direktyvos 2011/65/ES III priedo 6.c punktas pakeičiamas taip:

                        „6.c

                        Vario lydiniai, kuriuose švinas sudaro ne daugiau kaip 4 % masės

                        Nustoja galioti:

                        2021 m. liepos 21 d. – 1–7 ir 10 kategorijoms;

                        2021 m. liepos 21 d. – 8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus;

                        2023 m. liepos 21 d. – 8 kategorijos in vitro diagnostikos medicinos prietaisams;

                        2024 m. liepos 21 d. – 9 kategorijos pramoniniams stebėjimo ir kontrolės prietaisams ir 11 kategorijai.“


title: KOMISIJOS DELEGUOTOJI DIREKTYVA (ES) .../… kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti tam tikrų diodų dengiamajame sluoksnyje

text:
AIŠKINAMASIS MEMORANDUMAS

               1.DELEGUOTOJO AKTO BENDROSIOS APLINKYBĖS

               Šia Komisijos deleguotąja direktyva, derinant prie technikos pažangos, dėl išimties taikymo švino naudojimui specialioms reikmėms iš dalies keičiamas Europos Parlamento ir Tarybos direktyvos 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (nauja redakcija)
                  1
                (toliau – RoHS 2) III priedas.

               RoHS 2 ribojamas tam tikrų pavojingų medžiagų naudojimas elektros ir elektroninėje įrangoje, kaip numatyta jos 4 straipsnyje. Direktyva įsigaliojo 2011 m. liepos 21 d.

               Ribojamų medžiagų sąrašas pateiktas RoHS 2 II priede. Švino, gyvsidabrio, kadmio, šešiavalenčio chromo, polibromintų bifenilų ir polibromintų difenileterių naudojimas jau ribojamas, o bis(2-etilheksil)ftalato (DEHP), benzilbutilftalato (BBP), dibutilftalato (DBP) ir diizobutilftalato (DIBP) naudojimo apribojimai bus taikomi nuo 2019 m. liepos 22 d. arba vėlesnės datos. RoHS 2 III ir IV prieduose išvardytos specialiosioms reikmėms skirtos elektros ir elektroninės įrangos (EEĮ) medžiagos ir komponentai, kuriems išimties tvarka netaikomas RoHS 2 4 straipsnio 1 dalyje nustatytas medžiagų naudojimo apribojimas.

               5 straipsnyje yra nuostata dėl III ir IV priedų derinimo prie mokslo ir technikos pažangos (išimčių įtraukimas, atnaujinimas, keitimas ir išbraukimas). Remiantis 5 straipsnio 1 dalies a punktu, išimtys įtraukiamos į III ir IV priedus tik jei jų įtraukimas neturi neigiamos įtakos aplinkos ir sveikatos apsaugos lygiui, numatytam Reglamente (EB) Nr. 1907/2006
                  2
               , ir įvykdoma bent viena iš toliau nurodytų sąlygų: jų eliminavimas, konstrukcijos pakeitimas arba pakeitimas medžiagomis arba sudedamosiomis dalimis, kurioms nereikia II priede nurodytų medžiagų, yra moksliškai arba techniškai neįmanomas; neužtikrintas pakaitalų patikimumas; bendras neigiamas poveikis aplinkai, sveikatai ir vartotojų saugai dėl pakeitimo galėtų būti didesnis negu bendras teigiamas poveikis aplinkai, sveikatai ir vartotojų saugai.

               Be to, 5 straipsnio 1 dalyje nustatyta, kad Europos Komisija, priimdama atskirus deleguotuosius aktus pagal 20 straipsnį, specialioms reikmėms skirtas EEĮ medžiagas ir sudedamąsias dalis įtraukia į III ir IV priedų sąrašus. 5 straipsnio 3 dalyje ir V priede nustatyta išimties taikymo, atnaujinimo arba atšaukimo paraiškų teikimo tvarka.

               2.KONSULTACIJOS PRIEŠ PRIIMANT AKTĄ

               Nuo RoHS 2 paskelbimo Komisija iš ekonominės veiklos vykdytojų pagal 5 straipsnio 3 dalies ir V priedo nuostatas gavo daug
                  3
                paraiškų taikyti naujas išimtis ir atnaujinti galiojančias išimtis.

               Pagal dabartinę III priedo 37 punkte nustatytą išimtį leidžiama naudoti šviną aukštosios įtampos diodų, kurių korpusas pagamintas iš cinko borato stiklo, dengiamajame sluoksnyje. 2015 m. sausio mėn. Komisija gavo dvi šios išimties atnaujinimo paraiškas. Nors 37 punkte nurodytos išimties galiojimo pabaigos data 1–7 ir 10 kategorijoms
                  4
                buvo 2016 m. liepos 21 d., pagal RoHS direktyvos (5 straipsnio 5 dalies antros pastraipos) reikalavimus ji toliau taikoma tol, kol Komisija priims sprendimą dėl atnaujinimo paraiškos.

               Siekdama įvertinti išimties taikymo paraišką, Komisija pradėjo tyrimą, kad atliktų reikiamą techninį ir mokslinį paraiškos vertinimą, įskaitant aštuonių savaičių trukmės atviras internetines konsultacijas
                  5
                dėl paraiškos su suinteresuotosiomis šalimis. Per konsultacijas su suinteresuotosiomis šalimis gautas vienas atsiliepimas.

               Galutinė ataskaita, kurioje pateiktas paraiškos vertinimas, paskelbta
                  6
               , apie tai pranešta suinteresuotosioms šalims.

               Vėliau raštu, kaip sutarta per ankstesnį posėdį, Komisija konsultavosi su valstybių narių pagal RoHS 2 priimamų deleguotųjų aktų ekspertų grupe
                  7
               . Ekspertai pritarė Komisijos pateiktam projektui, didžioji dauguma narių nuomonės nepareiškė. Pagal Geresnio reglamentavimo gaires deleguotosios direktyvos projektas keturias savaites buvo skelbiamas Geresnio reglamentavimo portale siekiant gauti visuomenės atsiliepimų. Gautos trys pastabos, visose pritariama akto projektui. Atlikti visi pagal 5 straipsnio 3–7 dalis būtini su medžiagų ribojimo išimtimis susiję veiksmai
                  8
               . Tarybai ir Europos Parlamentui apie visus veiksmus pranešta.

               Galutinėje ataskaitoje ypač pabrėžta toliau pateikiama techninė informacija ir vertinimas:

               ·Aukštosios įtampos diodų (HVD) pramušimo įtampa gali siekti keletą kilovoltų; naudojant įprastus diodų korpusus tokios įtampos pasiekti neįmanoma. Be to, speciali diodų konstrukcija užtikrina lusto sandarinimą. Diodai naudojami IT ir telekomunikacijų įrangos išoriniuose maitinimo šaltiniuose, taip pat automobilių įrangoje.

               ·Šių diodų gamybos proceso metu stikliniuose rutuliukuose esantis švinas ištirpsta dengiamajame tirpale, todėl dengiamajame sluoksnyje atsiranda maždaug 2,5 % švino. Taigi švinas nėra dedamas specialiai, tačiau atsiranda kaip priemaiša iš stiklo, kuriame yra švino.

               ·Šiuo metu išvengti aukštosios įtampos diodų dengiamojo sluoksnio užteršimo moksliškai ir techniškai neįmanoma.

               1–7 ir 10 kategorijų vertinimo rezultatai rodo, kad su III priedo 37 punktu susijęs prašymas taikyti išimtį atitinka bent vieną iš 5 straipsnio 1 dalies a punkte nurodytų atitinkamų kriterijų. Kadangi išvengti užteršimo švinu nurodytoms reikmėms vis dar neįmanoma, pagrįsta nustatyti išimties galiojimo laikotarpį iki 2021 m. liepos 21 d.; kadangi patikimų pakaitalų kol kas nėra, neigiamo socialinio ar ekonominio poveikio dėl pakeitimo per šį laikotarpį nesitikima. Nesitikima ir neigiamo poveikio inovacijoms dėl numatyto galiojimo laikotarpio. Kitoms nei 1–7 ir 10 kategorijoms esama išimtis lieka galioti 5 straipsnio 2 dalyje nustatytą laikotarpį. Taikant konkrečią išimtį nebus susilpninta Reglamente (EB) Nr. 1907/2006 (REACH) numatyta aplinkos ir sveikatos apsauga, kaip numatyta Direktyvos 2011/65/ES 5 straipsnyje.

               3.DELEGUOTOJO AKTO TEISINIAI ASPEKTAI

               Deleguotąja direktyva daroma 4 straipsnio 1 dalyje nustatytų apribojimų išimtis, kuri turi būti įrašyta į Direktyvos 2011/65/ES III priedą ir kuria leidžiama naudoti šviną specialioms reikmėms.

               Priemonė – deleguotoji direktyva, kaip numatyta Direktyvoje 2011/65/ES, visų pirma atitinkanti taikomus jos 5 straipsnio 1 dalies a punkto reikalavimus.

               Siūlomos deleguotosios direktyvos tikslas – laikantis RoHS 2 nuostatų bei sąlygų ir joje nustatyta tvarka priderinant III ir IV priedus prie mokslo ir technikos pažangos, prisidėti prie žmonių sveikatos ir aplinkos apsaugos ir priderinti nuostatas prie elektros ir elektroninės įrangos vidaus rinkos veikimo, leidžiant draudžiamas medžiagas naudoti specialioms reikmėms.

               Pagal proporcingumo principą šia priemone neviršijama to, kas būtina nurodytam tikslui pasiekti.

               Pasiūlymas ES biudžetui poveikio neturi.

               KOMISIJOS DELEGUOTOJI DIREKTYVA (ES) .../…

               2018 11 16

               kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti tam tikrų diodų dengiamajame sluoksnyje

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo
                  9
               , ypač į jos 5 straipsnio 1 dalies a punktą,

               kadangi:

               (1)
                     Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tam tikrų pavojingų medžiagų, išvardytų tos direktyvos II priede. Šis reikalavimas netaikomas Direktyvos 2011/65/ES III priede išvardytoms reikmėms;

               (2)
                     įvairios elektros ir elektroninės įrangos kategorijos, kurioms taikoma Direktyva 2011/65/ES (1–11 kategorijos), išvardytos tos direktyvos I priede;

               (3)
                     švinas yra ribojama cheminė medžiaga, nurodyta Direktyvos 2011/65/ES II priede. Tačiau švino naudojimui aukštosios įtampos diodų, kurių korpusas pagamintas iš cinko borato stiklo, dengiamajame sluoksnyje buvo taikoma šio ribojimo išimtis, šiuo metu nurodyta tos direktyvos III priedo 37 punkte. Tos išimties galiojimo 1–7 ir 10 kategorijoms pabaigos data buvo 2016 m. liepos 21 d.;

               (4)
                     Komisija šios išimties atnaujinimo paraišką gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalyje. Išimtis lieka galioti tol, kol bus priimtas sprendimas dėl tos paraiškos;

               (5)
                     aukštosios įtampos diodai naudojami IT ir telekomunikacijų įrangos išoriniuose maitinimo šaltiniuose, taip pat automobilių įrangoje. Aukštosios įtampos diodų gamybos proceso metu stikliniuose rutuliukuose esantis švinas ištirpsta dengiamajame tirpale, todėl diodų dengiamajame sluoksnyje atsiranda maždaug 2,5 % švino. Taigi švinas nėra dedamas specialiai, tačiau atsiranda kaip priemaiša iš stiklo, kuriame yra švino;

               (6)
                     išvengti aukštosios įtampos diodų dengiamojo sluoksnio užteršimo moksliškai ir techniškai neįmanoma, o patikimų pakaitalų rinkoje nėra. Taikant išimtį nebus susilpninta Europos Parlamento ir Tarybos reglamente (EB) Nr. 1907/2006
                  10
                numatyta aplinkos ir sveikatos apsauga. Todėl išimtis, kuria šviną leidžiama naudoti aukštosios įtampos diodų, kurių korpusas pagamintas iš cinko borato stiklo, dengiamajame sluoksnyje, turėtų būti atnaujinta 1–7 ir 10 kategorijoms;

               (7)
                     kadangi atsisakyti švino naudojimo išvengiant užteršimo juo atitinkamoms reikmėms vis dar neįmanoma, o patikimų alternatyvų rinkoje nėra, išimtis 1–7 ir 10 kategorijoms turėtų būti atnaujinta ilgiausiam penkerių metų laikotarpiui iki 2021 m. liepos 21 d. Atsižvelgiant į nuolatinių pastangų rasti patikimą pakaitalą rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

               (8)
                     kitoms nei 1–7 ir 10 kategorijoms esama išimtis lieka galioti Direktyvos 2011/65/ES 5 straipsnio 2 dalies antroje pastraipoje nustatytą laikotarpį. Siekiant aiškumo, į tos direktyvos III priedą turėtų būti įrašytos galiojimo pabaigos datos;

               (9)
                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

               1 straipsnis

               Direktyvos 2011/65/ES III priedas iš dalies keičiamas pagal šios direktyvos priedą.

               2 straipsnis

               1.Valstybės narės ne vėliau kaip [paskutinė 12-to mėnesio po šios direktyvos įsigaliojimo diena] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.

               Tas nuostatas jos taiko nuo [paskutinė 12-to mėnesio po šios direktyvos įsigaliojimo diena + 1 diena].

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               4 straipsnis

               Ši direktyva skirta valstybėms narėms.

               Priimta Briuselyje 2018 11 16

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 174, 2011 7 1, p. 88.

                     (2)

                        OL L 396, 2006 12 30, p. 1.

                     (3)

                        Sąrašas pateikiamas adresu
                  http://ec.europa.eu/environment/waste/rohs_eee/adaptation_en.htm.

                     (4)

                        Šios kategorijos yra: 1. Stambūs namų apyvokos prietaisai; 2. Smulkūs namų apyvokos prietaisai; 3. Informacinės technologijos ir telekomunikacijų įranga; 4. Vartotojų įranga; 5. Apšvietimo įranga; 6. Elektriniai ir elektroniniai įrankiai; 7. Žaislai, laisvalaikio ir sporto įranga; 10. Automatiniai daiktų išdavimo aparatai. Elektros ir elektroninės įrangos kategorijų sąrašas pateiktas RoHS direktyvos I priede.

                     (5)

                  Konsultacijų laikotarpis
                   –  2015 m. rugpjūčio 21 d. – 2015 m. spalio 16 d.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/.

                     (7)

                        Konsultacijos raštu vyko 2017 m. balandžio 27 – gegužės 18 d.

                     (8)

                        Reikiamų administracinių veiksmų sąrašą galima rasti
                  Komisijos interneto svetainėje
                  . Kuriame etape yra kiekvieno deleguotojo akto projektas galima sužinoti Tarpinstituciniame deleguotųjų aktų registre
                  https://webgate.ec.europa.eu/regdel/#/home
                  .

                     (9)

                        OL L 174, 2011 7 1, p. 88.

                     (10)

                        2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

    ---documentbreak---

               PRIEDAS

               III priedo 37 punktas pakeičiamas taip:

                        „37.

                        Švinas aukštos įtampos diodų, kurių korpusas pagamintas iš cinko borato stiklo, dengiamajame sluoksnyje

                        Nustoja galioti:

                        -2021 m. liepos 21 d. – 1–7 ir 10 kategorijoms;

                        -2021 m. liepos 21 d. – 8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus;

                        -2023 m. liepos 21 d. – 8 kategorijos in vitro diagnostikos medicinos prietaisams;

                        -2024 m. liepos 21 d. – 9 kategorijos pramoniniams stebėjimo ir kontrolės prietaisams ir 11 kategorijai.“


title: KOMISIJOS DELEGUOTOJI DIREKTYVA (ES) .../… kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria kadmį ir jo junginius leidžiama naudoti elektriniuose kontaktuose

text:
AIŠKINAMASIS MEMORANDUMAS

               1.DELEGUOTOJO AKTO BENDROSIOS APLINKYBĖS

               Šia Komisijos deleguotąja direktyva, derinant prie technikos pažangos, dėl išimties taikymo kadmio naudojimui specialioms reikmėms iš dalies keičiamas Europos Parlamento ir Tarybos direktyvos 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (nauja redakcija)
                  1
                (toliau – RoHS 2) III priedas.

               RoHS 2 ribojamas tam tikrų pavojingų medžiagų naudojimas elektros ir elektroninėje įrangoje, kaip numatyta jos 4 straipsnyje. Direktyva įsigaliojo 2011 m. liepos 21 d.

               Ribojamų medžiagų sąrašas pateiktas RoHS 2 II priede. Švino, gyvsidabrio, kadmio, šešiavalenčio chromo, polibromintų bifenilų ir polibromintų difenileterių naudojimas jau ribojamas, o bis(2-etilheksil)ftalato (DEHP), benzilbutilftalato (BBP), dibutilftalato (DBP) ir diizobutilftalato (DIBP) naudojimo apribojimai bus taikomi nuo 2019 m. liepos 22 d. arba vėlesnės datos. RoHS 2 III ir IV prieduose išvardytos specialiosioms reikmėms skirtos elektros ir elektroninės įrangos (EEĮ) medžiagos ir komponentai, kuriems išimties tvarka netaikomas RoHS 2 4 straipsnio 1 dalyje nustatytas medžiagų naudojimo apribojimas.

               5 straipsnyje yra nuostata dėl III ir IV priedų derinimo prie mokslo ir technikos pažangos (išimčių įtraukimas, atnaujinimas, keitimas ir išbraukimas). Remiantis 5 straipsnio 1 dalies a punktu, išimtys įtraukiamos į III ir IV priedus tik jei jų įtraukimas neturi neigiamos įtakos aplinkos ir sveikatos apsaugos lygiui, numatytam Reglamente (EB) Nr. 1907/2006
                  2
               , ir įvykdoma bent viena iš toliau nurodytų sąlygų: jų eliminavimas, konstrukcijos pakeitimas arba pakeitimas medžiagomis arba sudedamosiomis dalimis, kurioms nereikia II priede nurodytų medžiagų, yra moksliškai arba techniškai neįmanomas; neužtikrintas pakaitalų patikimumas; bendras neigiamas poveikis aplinkai, sveikatai ir vartotojų saugai dėl pakeitimo galėtų būti didesnis negu bendras teigiamas poveikis aplinkai, sveikatai ir vartotojų saugai.

               Be to, 5 straipsnio 1 dalyje nustatyta, kad Europos Komisija, priimdama atskirus deleguotuosius aktus pagal 20 straipsnį, specialioms reikmėms skirtas EEĮ medžiagas ir sudedamąsias dalis įtraukia į III ir IV priedų sąrašus. 5 straipsnio 3 dalyje ir V priede nustatyta išimties taikymo, atnaujinimo arba atšaukimo paraiškų teikimo tvarka.

               2.KONSULTACIJOS PRIEŠ PRIIMANT AKTĄ

               Nuo RoHS 2 paskelbimo Komisija iš ekonominės veiklos vykdytojų pagal 5 straipsnio 3 dalies ir V priedo nuostatas gavo daug
                  3
                paraiškų taikyti naujas išimtis ir atnaujinti galiojančias išimtis.

               Pagal dabartinę III priedo 8.b punkte nustatytą išimtį kadmį ir jo junginius leidžiama naudoti elektriniuose kontaktuose. 2015 m. sausio mėn. Komisija gavo dvi šios išimties atnaujinimo paraiškas. Nors 8.b punkte nurodytos išimties galiojimo pabaigos data 1–7 ir 10 kategorijoms
                  4
                buvo 2016 m. liepos 21 d., pagal RoHS direktyvos (5 straipsnio 5 dalies antros pastraipos) reikalavimus ji toliau taikoma tol, kol Komisija priims sprendimą dėl atnaujinimo paraiškos.

               Siekdama įvertinti išimties taikymo paraišką, Komisija pradėjo tyrimą, kad atliktų reikiamą techninį ir mokslinį paraiškos vertinimą, įskaitant aštuonių savaičių trukmės atviras internetines konsultacijas
                  5
                dėl paraiškos su suinteresuotosiomis šalimis. Per konsultacijas su suinteresuotosiomis šalimis gauti trys atsiliepimai.

               Galutinė ataskaita, kurioje pateiktas paraiškos vertinimas, paskelbta
                  6
               , apie tai pranešta suinteresuotosioms šalims.

               Vėliau raštu, kaip sutarta per ankstesnį posėdį, Komisija konsultavosi su valstybių narių pagal RoHS 2 priimamų deleguotųjų aktų ekspertų grupe
                  7
               . Ekspertai pritarė Komisijos pateiktam projektui, didžioji dauguma narių nuomonės nepareiškė. Pagal Geresnio reglamentavimo gaires deleguotosios direktyvos projektas keturias savaites buvo skelbiamas Geresnio reglamentavimo portale siekiant gauti visuomenės atsiliepimų. Gautos trys pastabos, visose pritariama teisės aktui, o vienoje siūloma pailginti pereinamąjį laikotarpį iki 18 mėnesių. Atlikti visi pagal 5 straipsnio 3–7 dalis būtini su medžiagų ribojimo išimtimis susiję veiksmai
                  8
               . Tarybai ir Europos Parlamentui apie visus veiksmus pranešta.

               Galutinėje ataskaitoje ypač pabrėžta toliau pateikiama techninė informacija ir vertinimas:

               ·Elektrinių kontaktų medžiagos, kuriose yra kadmio, daugelyje elektromechaninių prietaisų naudojamos kaip sudedamosios dalys, kurios per besiliečiančius paviršius gali su pertrūkiais praleisti elektros srovę. Tai visų pirma elektros variklių galios jungiamieji įtaisai; relės ir kontaktoriai; elektrinių įrankių jungikliai ir prietaisų jungikliai; perjungimo įrangos išjungikliai; taip pat maitinimo blokai, buvimo ir (arba) vėlinimo jutikliai ir apšvietimo valdymo pultai.

               ·Kadmis elektriniuose kontaktuose užtikrina esmines savybes, kaip antai geresnį veikimą, kibirkščių slopinimą, didesnį laidumą, mažesnę kontaktų eroziją ir lengvą gamybą, palyginti su alternatyvomis.

               ·Šiuo metu kadmį pakeisti arba jo atsisakyti kelių rūšių įrenginiuose su elektriniais kontaktais vis dar moksliškai ir techniškai neįmanoma arba reikia daugiau laiko pakaitalų patikimumui užtikrinti.

               1–7 ir 10 kategorijų vertinimo rezultatai rodo, kad su III priedo 8.b papunkčiu susijęs prašymas taikyti išimtį atitinka bent vieną iš 5 straipsnio 1 dalies a punkte nurodytų atitinkamų kriterijų. Kadangi tam tikroms reikmėms patikimų alternatyvų vis dar nėra arba reikia daugiau laiko jų patikimumui užtikrinti, išimtis atnaujinama iki 2021 m. liepos 21 d., iš dalies pakeičiant formuluotę, kad ji atspindėtų esamą alternatyvių technologijų būklę, ir papunktį 8.b papildant 8.b-I įrašu. Toms reikmėms, kurioms patikimų alternatyvų jau yra, per šį laikotarpį dėl pakeitimo galima tikėtis tik nežymaus socialinio ir ekonominio poveikio, nes laipsniškas keitimas pakaitalais, kuriuose kadmio nėra, jau vyksta. Nesitikima ir neigiamo poveikio inovacijoms dėl numatyto galiojimo laikotarpio. Kitoms nei 1–7 ir 10 kategorijoms esama išimtis lieka galioti 5 straipsnio 2 dalyje nustatytą laikotarpį. Taikant konkrečią išimtį nebus susilpninta Reglamente (EB) Nr. 1907/2006 (REACH) numatyta aplinkos ir sveikatos apsauga, kaip numatyta Direktyvos 2011/65/ES 5 straipsnyje.

               3.DELEGUOTOJO AKTO TEISINIAI ASPEKTAI

               Deleguotąja direktyva suteikiama 4 straipsnio 1 dalyje nustatytų apribojimų išimtis, kuri turi būti įrašyta į Direktyvos 2011/65/ES III priedą ir kuria leidžiama naudoti kadmį specialioms reikmėms.

               Priemonė – deleguotoji direktyva, kaip numatyta Direktyvoje 2011/65/ES, visų pirma atitinkanti taikomus jos 5 straipsnio 1 dalies a punkto reikalavimus.

               Siūlomos deleguotosios direktyvos tikslas – laikantis RoHS 2 nuostatų bei sąlygų ir joje nustatyta tvarka priderinant III ir IV priedus prie mokslo ir technikos pažangos, prisidėti prie žmonių sveikatos ir aplinkos apsaugos ir priderinti nuostatas prie elektros ir elektroninės įrangos vidaus rinkos veikimo, leidžiant draudžiamas medžiagas naudoti specialioms reikmėms.

               Pagal proporcingumo principą šia priemone neviršijama to, kas būtina nurodytam tikslui pasiekti.

               Pasiūlymas ES biudžetui poveikio neturi.

               KOMISIJOS DELEGUOTOJI DIREKTYVA (ES) .../…

               2018 11 16

               kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria kadmį ir jo junginius leidžiama naudoti elektriniuose kontaktuose

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo
                  9
               , ypač į jos 5 straipsnio 1 dalies a punktą,

               kadangi:

               (1)
                     Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tam tikrų pavojingų medžiagų, išvardytų tos direktyvos II priede. Šis reikalavimas netaikomas Direktyvos 2011/65/ES III priede išvardytoms reikmėms;

               (2)
                     įvairios elektros ir elektroninės įrangos kategorijos, kurioms taikoma Direktyva 2011/65/ES (1–11 kategorijos), išvardytos tos direktyvos I priede;

               (3)
                     kadmis yra ribojama cheminė medžiaga, nurodyta Direktyvos 2011/65/ES II priede. Tačiau kadmio ir jo junginių naudojimui elektriniuose kontaktuose buvo taikoma šio ribojimo išimtis, šiuo metu nurodyta tos direktyvos III priedo 8.b punkte. Tos išimties galiojimo 1–7 ir 10 kategorijoms pabaigos data buvo 2016 m. liepos 21 d.;

               (4)
                     Komisija šios išimties atnaujinimo paraišką gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalyje. Išimtis lieka galioti tol, kol bus priimtas sprendimas dėl tos paraiškos;

               (5)
                     elektrinių kontaktų medžiagos, kuriose yra kadmio, daugelyje elektromechaninių prietaisų naudojamos kaip sudedamosios dalys, kurios per besiliečiančius paviršius gali su pertrūkiais praleisti elektros srovę. Tai visų pirma elektros variklių galios jungiamieji įtaisai, relės ir kontaktoriai, elektrinių įrankių jungikliai, prietaisų jungikliai, perjungimo įrangos išjungikliai, maitinimo blokai, buvimo ir (arba) vėlinimo jutikliai ir apšvietimo valdymo pultai;

               (6)
                     kadmis elektriniuose kontaktuose užtikrina esmines savybes, kaip antai geresnį veikimą, kibirkščių slopinimą, didesnį laidumą, mažesnę kontaktų eroziją ir lengvą gamybą, palyginti su alternatyvomis;

               (7)
                     tam tikroms reikmėms, kurioms taikoma dabar galiojanti išimtis, kadmį pakeisti arba jo atsisakyti vis dar moksliškai ir techniškai neįmanoma dėl to, kad nėra patikimų pakaitalų arba reikia daugiau laiko esamų pakaitalų patikimumui užtikrinti. Taikant išimtį nebus susilpninta Europos Parlamento ir Tarybos reglamente (EB) Nr. 1907/2006
                  10
                numatyta aplinkos ir sveikatos apsauga. Todėl išimtį reikėtų pratęsti toms konkrečioms reikmėms;

               (8)
                     visoms kitoms reikmėms, kurioms taikoma dabar galiojanti išimtis, jos atnaujinimo sąlygos netenkinamos. Toms reikmėms išimtis pagal Direktyvos 2011/65/ES 5 straipsnio 6 dalį turėtų toliau galioti 12 mėnesių po šios deleguotosios direktyvos įsigaliojimo dienos;

               (9)
                     kadangi su tuo atnaujinimu susijusioms reikmėms patikimų alternatyvų rinkoje nėra arba reikia daugiau laiko tokių alternatyvų patikimumui užtikrinti, išimtis toms reikmėms 1–7 ir 10 kategorijoms turėtų būti atnaujinta ilgiausiam penkerių metų laikotarpiui iki 2021 m. liepos 21 d. Atsižvelgiant į nuolatinių pastangų rasti patikimą pakaitalą rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

               (10)
                     kitoms nei 1–7 ir 10 kategorijoms esama išimtis lieka galioti Direktyvos 2011/65/ES 5 straipsnio 2 dalies antroje pastraipoje nustatytą laikotarpį. Siekiant aiškumo, į tos direktyvos III priedą turėtų būti įrašytos galiojimo pabaigos datos;

               (11)
                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

               1 straipsnis

               Direktyvos 2011/65/ES III priedas iš dalies keičiamas pagal šios direktyvos priedą.

               2 straipsnis

               1.Valstybės narės ne vėliau kaip [paskutinė 12-to mėnesio po šios direktyvos įsigaliojimo diena] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.

               Tas nuostatas jos taiko nuo [paskutinė 12-to mėnesio po šios direktyvos įsigaliojimo diena + 1 diena].

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               4 straipsnis

               Ši direktyva skirta valstybėms narėms.

               Priimta Briuselyje 2018 11 16

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 174, 2011 7 1, p. 88.

                     (2)

                        OL L 396, 2006 12 30, p. 1.

                     (3)

                        Sąrašas pateikiamas adresu
                  http://ec.europa.eu/environment/waste/rohs_eee/adaptation_en.htm.

                     (4)

                        Šios kategorijos yra: 1. Stambūs namų apyvokos prietaisai; 2. Smulkūs namų apyvokos prietaisai; 3. Informacinės technologijos ir telekomunikacijų įranga; 4. Vartotojų įranga; 5. Apšvietimo įranga; 6. Elektriniai ir elektroniniai įrankiai; 7. Žaislai, laisvalaikio ir sporto įranga; 10. Automatiniai daiktų išdavimo aparatai. Elektros ir elektroninės įrangos kategorijų sąrašas pateiktas RoHS direktyvos I priede.

                     (5)

                  Konsultacijų laikotarpis
                   –  2015 m. rugpjūčio 21 d. – 2015 m. spalio 16 d.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/
                     .

                     (7)

                        Konsultacijos raštu vyko 2017 m. balandžio 27 – gegužės 18 d.

                     (8)

                        Reikiamų administracinių veiksmų sąrašą galima rasti
                  Komisijos interneto svetainėje
                  . Kuriame etape yra kiekvieno deleguotojo akto projektas galima sužinoti Tarpinstituciniame deleguotųjų aktų registre
                  https://webgate.ec.europa.eu/regdel/#/home
                  .

                     (9)

                        OL L 174, 2011 7 1, p. 88.

                     (10)

                        2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

    ---documentbreak---

               PRIEDAS

               III priedo 8.b punktas pakeičiamas taip:

                        „8.b

                        Kadmis ir jo junginiai elektriniuose kontaktuose

                        Taikoma 8, 9 ir 11 kategorijoms, nustoja galioti:

                        -2021 m. liepos 21 d. – 8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus;

                        -2023 m. liepos 21 d. – 8 kategorijos in vitro diagnostikos medicinos prietaisams;

                        -2024 m. liepos 21 d. – 9 kategorijos pramoniniams stebėjimo ir kontrolės prietaisams ir 11 kategorijai.

                        8.b-I

                        Kadmis ir jo junginiai elektriniuose kontaktuose, naudojamuose:

                        -išjungikliuose;

                        -valdikliuose su šilumos jutikliais;

                        -variklių šiluminės apsaugos įtaisuose (išskyrus sandarius variklių šiluminės apsaugos įtaisus);

                        -kintamosios srovės jungikliuose, kurių vardinė srovė

                        ·ne mažesnė kaip 6 A esant ne mažesnei kaip 250 V kintamosios srovės įtampai; arba

                        ·ne mažesnė kaip 12 A esant ne mažesnei kaip 125 V kintamosios srovės įtampai;

                        -nuolatinės srovės jungikliuose, kurių vardinė srovė ne mažesnė kaip 20 A esant ne mažesnei kaip 18 V nuolatinės srovės įtampai; taip pat

                        -jungikliuose, skirtuose ≥ 200 Hz dažnio įtampai.

                        Taikoma 1–7 ir 10 kategorijoms, nustoja galioti 2021 m. liepos 21 d.“


title: KOMISIJOS DELEGUOTOJI DIREKTYVA (ES) .../… kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti tam tikrų kondensatorių dielektrinėje keramikoje

text:
AIŠKINAMASIS MEMORANDUMAS

               1.DELEGUOTOJO AKTO BENDROSIOS APLINKYBĖS

               Šia Komisijos deleguotąja direktyva, derinant prie technikos pažangos, dėl išimties taikymo švino naudojimui specialioms reikmėms iš dalies keičiamas Europos Parlamento ir Tarybos direktyvos 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (nauja redakcija)
                  1
                (toliau – RoHS 2) III priedas.

               RoHS 2 ribojamas tam tikrų pavojingų medžiagų naudojimas elektros ir elektroninėje įrangoje, kaip numatyta jos 4 straipsnyje. Direktyva įsigaliojo 2011 m. liepos 21 d.

               Ribojamų medžiagų sąrašas pateiktas RoHS 2 II priede. Švino, gyvsidabrio, kadmio, šešiavalenčio chromo, polibromintų bifenilų ir polibromintų difenileterių naudojimas jau ribojamas, o bis(2-etilheksil)ftalato (DEHP), benzilbutilftalato (BBP), dibutilftalato (DBP) ir diizobutilftalato (DIBP) naudojimo apribojimai bus taikomi nuo 2019 m. liepos 22 d. arba vėlesnės datos. RoHS 2 III ir IV prieduose išvardytos specialiosioms reikmėms skirtos elektros ir elektroninės įrangos (EEĮ) medžiagos ir komponentai, kuriems išimties tvarka netaikomas RoHS 2 4 straipsnio 1 dalyje nustatytas medžiagų naudojimo apribojimas.

               5 straipsnyje yra nuostata dėl III ir IV priedų derinimo prie mokslo ir technikos pažangos (išimčių įtraukimas, atnaujinimas, keitimas ir išbraukimas). Remiantis 5 straipsnio 1 dalies a punktu, išimtys įtraukiamos į III ir IV priedus tik jei jų įtraukimas neturi neigiamos įtakos aplinkos ir sveikatos apsaugos lygiui, numatytam Reglamente (EB) Nr. 1907/2006
                  2
               , ir įvykdoma bent viena iš toliau nurodytų sąlygų: jų eliminavimas, konstrukcijos pakeitimas arba pakeitimas medžiagomis arba sudedamosiomis dalimis, kurioms nereikia II priede nurodytų medžiagų, yra moksliškai arba techniškai neįmanomas; neužtikrintas pakaitalų patikimumas; bendras neigiamas poveikis aplinkai, sveikatai ir vartotojų saugai dėl pakeitimo galėtų būti didesnis negu bendras teigiamas poveikis aplinkai, sveikatai ir vartotojų saugai.

               Be to, 5 straipsnio 1 dalyje nustatyta, kad Europos Komisija, priimdama atskirus deleguotuosius aktus pagal 20 straipsnį, specialioms reikmėms skirtas EEĮ medžiagas ir sudedamąsias dalis įtraukia į III ir IV priedų sąrašus. 5 straipsnio 3 dalyje ir V priede nustatyta išimties taikymo, atnaujinimo arba atšaukimo paraiškų teikimo tvarka.

               2.KONSULTACIJOS PRIEŠ PRIIMANT AKTĄ

               Nuo RoHS 2 paskelbimo Komisija iš ekonominės veiklos vykdytojų pagal 5 straipsnio 3 dalies ir V priedo nuostatas gavo daug
                  3
                paraiškų taikyti naujas išimtis ir atnaujinti galiojančias išimtis.

               Pagal dabartinę III priedo išimtį 7.c-II leidžiama naudoti šviną kondensatorių, kurių vardinė įtampa 125 V kintamosios srovės arba 250 V nuolatinės srovės ar didesnė, dielektrinėje keramikoje. 2015 m. sausio mėn. Komisija gavo dvi šios išimties atnaujinimo paraiškas. Nors 7.c-II punkte nurodytos išimties galiojimo 1–7 ir 10 kategorijoms
                  4
                pabaigos data buvo 2016 m. liepos 21 d., pagal RoHS direktyvos (5 straipsnio 5 dalies antros pastraipos) reikalavimus ji toliau taikoma tol, kol Komisija priims sprendimą dėl išimties atnaujinimo paraiškos.

               Siekdama įvertinti išimties taikymo paraišką, Komisija pradėjo tyrimą, kad atliktų reikiamą techninį ir mokslinį paraiškos vertinimą, įskaitant aštuonių savaičių trukmės atviras internetines konsultacijas
                  5
                dėl paraiškos su suinteresuotosiomis šalimis. Per konsultacijas su suinteresuotosiomis šalimis gautas vienas atsiliepimas.

               Galutinė ataskaita, kurioje pateiktas paraiškos vertinimas, paskelbta
                  6
               , apie tai pranešta suinteresuotosioms šalims.

               Vėliau raštu, kaip sutarta per ankstesnį posėdį, Komisija konsultavosi su valstybių narių pagal RoHS 2 priimamų deleguotųjų aktų ekspertų grupe
                  7
               . Ekspertai pritarė Komisijos pateiktam projektui, didžioji dauguma narių nuomonės nepareiškė. Pagal Geresnio reglamentavimo gaires deleguotosios direktyvos projektas keturias savaites buvo skelbiamas Geresnio reglamentavimo portale siekiant gauti visuomenės atsiliepimų. Gautos trys pastabos, visose pritariama akto projektui. Atlikti visi pagal 5 straipsnio 3–7 dalis būtini su medžiagų ribojimo išimtimis susiję veiksmai
                  8
               . Tarybai ir Europos Parlamentui apie visus veiksmus pranešta.

               Galutinėje ataskaitoje ypač pabrėžta toliau pateikiama techninė informacija ir vertinimas:

               ·diskretieji keraminiai 125 V kintamosios srovės arba 250 V nuolatinės srovės ar didesnės vardinės įtampos kondensatoriai geba kaupti ir atiduoti elektrinį krūvį (elektrostatinė talpa) ir naudojami aukštosios įtampos grandinėse įvairioje elektros ir elektroninėje įrangoje. Jie naudojami visose rinkose ir taikymo srityse, pvz., viešosios infrastruktūros sistemose, pramonės automatizavimo įrangoje, naftos ir mineralų žvalgyboje, elektros energijos keitimo, didelės galios elektros energijos tiekimo grandinėse, telekomunikacijos ir medicinos prietaisuose;

               ·dielektrinėje keramikoje naudojamo švino paskirtis – užtikrinti didelę dielektrinę konstantą esant aukštai veikimo įtampai; didelę energijos kaupimo gebą (taip pat ir esant aukštai temperatūrai); mažą srovės nuotėkį esant aukštai įtampai ir aukštai temperatūrai ir mažus nuostolius esant dideliam srovės stipriui, aukštam dažniui ir aukštai temperatūrai. Šiuo metu šviną pakeisti kita medžiaga arba jo atsisakyti tam tikrose taikymo srityse vis dar moksliškai ir techniškai neįmanoma. Panašu, kad alternatyvas galima taikyti tik kai kuriais atvejais.

               1–7 ir 10 kategorijų vertinimo rezultatai rodo, kad su III priedo 7.c-II įrašu susijęs prašymas taikyti išimtį atitinka bent vieną iš 5 straipsnio 1 dalies a punkte nurodytų atitinkamų kriterijų. Kadangi tam tikroms reikmėms patikimų alternatyvų šiuo metu rinkoje nėra ir mažai tikėtina, kad jų netrukus atsiras, pagrįsta nustatyti išimties galiojimo laikotarpį iki 2021 m. liepos 21 d.; kadangi patikimų pakaitalų kol kas nėra, neigiamo socialinio ar ekonominio poveikio dėl pakeitimo per šį laikotarpį nesitikima. Nesitikima ir neigiamo poveikio inovacijoms dėl numatyto galiojimo laikotarpio. Kad būtų išvengta III priede nurodytų išimčių taikymo sričių dalinio sutapimo, siūlomoje formuluotėje aiškiau nurodoma, kad 7.cII išimtis netaikoma 7.c-I ir 7.c-IV išimtyse nurodytoms reikmėms.

               Kitoms nei 1–7 ir 10 kategorijoms esama išimtis lieka galioti 5 straipsnio 2 dalyje nustatytą laikotarpį. Taikant konkrečią išimtį nebus susilpninta Reglamente (EB) Nr. 1907/2006 (REACH) numatyta aplinkos ir sveikatos apsauga, kaip numatyta Direktyvos 2011/65/ES 5 straipsnyje.

               3.DELEGUOTOJO AKTO TEISINIAI ASPEKTAI

               Deleguotąja direktyva daroma 4 straipsnio 1 dalyje nustatytų apribojimų išimtis, kuri turi būti įrašyta į Direktyvos 2011/65/ES III priedą ir kuria leidžiama naudoti šviną specialioms reikmėms.

               Priemonė – deleguotoji direktyva, kaip numatyta Direktyvoje 2011/65/ES, visų pirma atitinkanti taikomus jos 5 straipsnio 1 dalies a punkto reikalavimus.

               Siūlomos deleguotosios direktyvos tikslas – laikantis RoHS 2 nuostatų bei sąlygų ir joje nustatyta tvarka priderinant III ir IV priedus prie mokslo ir technikos pažangos, prisidėti prie žmonių sveikatos ir aplinkos apsaugos ir priderinti nuostatas prie elektros ir elektroninės įrangos vidaus rinkos veikimo, leidžiant draudžiamas medžiagas naudoti specialioms reikmėms.

               Pagal proporcingumo principą šia priemone neviršijama to, kas būtina nurodytam tikslui pasiekti.

               Pasiūlymas ES biudžetui poveikio neturi.

               KOMISIJOS DELEGUOTOJI DIREKTYVA (ES) .../…

               2018 11 16

               kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti tam tikrų kondensatorių dielektrinėje keramikoje

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo
                  9
               , ypač į jos 5 straipsnio 1 dalies a punktą,

               kadangi:

               (1)
                     Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tam tikrų pavojingų medžiagų, išvardytų tos direktyvos II priede. Šis reikalavimas netaikomas Direktyvos 2011/65/ES III priede išvardytoms reikmėms;

               (2)
                     įvairios elektros ir elektroninės įrangos kategorijos, kurioms taikoma Direktyva 2011/65/ES (1–11 kategorijos), išvardytos tos direktyvos I priede;

               (3)
                     švinas yra ribojama cheminė medžiaga, nurodyta Direktyvos 2011/65/ES II priede. Tačiau švino naudojimui kondensatorių, kurių vardinė įtampa 125 V kintamosios srovės arba 250 V nuolatinės srovės ar didesnė, dielektrinėje keramikoje buvo taikoma šio ribojimo išimtis, šiuo metu nurodyta tos direktyvos III priedo 7.cII įraše. Tos išimties galiojimo 1–7 ir 10 kategorijoms pabaigos data buvo 2016 m. liepos 21 d.;

               (4)
                     Komisija šios išimties atnaujinimo paraišką gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalyje. Išimtis lieka galioti tol, kol bus priimtas sprendimas dėl tos paraiškos;

               (5)
                     diskretieji keraminiai 125 V kintamosios srovės arba 250 V nuolatinės srovės ar didesnės vardinės įtampos kondensatoriai geba kaupti ir atiduoti elektrinį krūvį (elektrostatinė talpa) ir naudojami aukštosios įtampos grandinėse įvairioje elektros ir elektroninėje įrangoje. Jie naudojami visose rinkose ir taikymo srityse, pvz., socialinės infrastruktūros sistemose, pramonės automatizavimo įrangoje, naftos ir mineralų žvalgyboje, elektros energijos keitimo, didelės galios elektros energijos tiekimo grandinėse, telekomunikacijos ir medicinos prietaisuose;

               (6)
                     dielektrinėje keramikoje naudojamo švino paskirtis – užtikrinti didelę dielektrinę konstantą esant aukštai veikimo įtampai, didelę energijos kaupimo gebą (taip pat esant aukštai temperatūrai), mažą nuotėkį esant aukštai įtampai ir aukštai temperatūrai, taip pat mažus nuostolius esant dideliam srovės stipriui, aukštam dažniui ir aukštai temperatūrai;

               (7)
                     šviną pakeisti kita medžiaga ar jo atsisakyti tam tikruose keraminiuose kondensatoriuose vis dar moksliškai ir techniškai neįmanoma, nes patikimų pakaitalų nėra. Taikant išimtį nebus susilpninta Europos Parlamento ir Tarybos reglamente (EB) Nr. 1907/2006
                  10
                numatyta aplinkos ir sveikatos apsauga. Todėl išimtis, kuria leidžiama naudoti šviną kondensatorių, kurių vardinė įtampa 125 V kintamosios srovės arba 250 V nuolatinės srovės arba didesnė, dielektrinėje keramikoje, turėtų būti atnaujinta. Siekiant aiškumo, Direktyvos 2011/65/ES III priede reikėtų nurodyti, kad 7.c-II įraše nurodyta išimtis netaikoma 7.c-I ir 7.c-IV įrašuose nurodytoms reikmėms;

               (8)
                     kadangi atitinkamoms reikmėms patikimų alternatyvų rinkoje dar nėra, išimtis 1–7 ir 10 kategorijoms turėtų būti pratęsta ne ilgesniam kaip penkerių metų laikotarpiui iki 2021 m. liepos 21 d. Atsižvelgiant į nuolatinių pastangų rasti patikimą pakaitalą rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

               (9)
                     kitoms nei 1–7 ir 10 kategorijoms esama išimtis lieka galioti Direktyvos 2011/65/ES 5 straipsnio 2 dalies antroje pastraipoje nustatytą laikotarpį. Siekiant aiškumo, į tos direktyvos III priedą turėtų būti įrašytos galiojimo pabaigos datos;

               (10)
                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

               1 straipsnis

               Direktyvos 2011/65/ES III priedas iš dalies keičiamas pagal šios direktyvos priedą.

               2 straipsnis

               1.Valstybės narės ne vėliau kaip [paskutinė 12-to mėnesio po šios direktyvos įsigaliojimo diena] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.

               Tas nuostatas jos taiko nuo [paskutinė 12-to mėnesio po šios direktyvos įsigaliojimo diena + 1 diena].

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               4 straipsnis

               Ši direktyva skirta valstybėms narėms.

               Priimta Briuselyje 2018 11 16

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 174, 2011 7 1, p. 88.

                     (2)

                        OL L 396, 2006 12 30, p. 1.

                     (3)

                        Sąrašas pateikiamas adresu
                  http://ec.europa.eu/environment/waste/rohs_eee/adaptation_en.htm.

                     (4)

                        Šios kategorijos yra: 1. Stambūs namų apyvokos prietaisai; 2. Smulkūs namų apyvokos prietaisai; 3. Informacinės technologijos ir telekomunikacijų įranga; 4. Vartotojų įranga; 5. Apšvietimo įranga; 6. Elektriniai ir elektroniniai įrankiai; 7. Žaislai, laisvalaikio ir sporto įranga; 10. Automatiniai daiktų išdavimo aparatai. Elektros ir elektroninės įrangos kategorijų sąrašas pateiktas RoHS direktyvos I priede.

                     (5)

                  Konsultacijų laikotarpis
                   –  2015 m. rugpjūčio 21 d. – 2015 m. spalio 16 d.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/.

                     (7)

                        Konsultacijos raštu vyko 2017 m. balandžio 27 – gegužės 18 d.

                     (8)

                        Reikiamų administracinių veiksmų sąrašą galima rasti
                  Komisijos interneto svetainėje
                  . Kuriame etape yra kiekvieno deleguotojo akto projektas galima sužinoti Tarpinstituciniame deleguotųjų aktų registre
                  https://webgate.ec.europa.eu/regdel/#/home
                  .

                     (9)

                        OL L 174, 2011 7 1, p. 88.

                     (10)

                        2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

    ---documentbreak---

               PRIEDAS

               III priedo 7.c-II įrašas pakeičiamas taip:

                        „7.c-II

                        Švinas, esantis kondensatorių, kurių vardinė įtampa 125 V kintamosios srovės arba 250 V nuolatinės srovės ar didesnė, dielektrinės keramikos sudėtyje

                        Netaikoma reikmėms, nurodytoms šio priedo 7.c-I ir 7.c-IV punktuose.

                        Nustoja galioti:

                        –2021 m. liepos 21 d. – 1–7 ir 10 kategorijoms;

                        –2021 m. liepos 21 d. – 8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus;

                        –2023 m. liepos 21 d. – 8 kategorijos in vitro diagnostikos medicinos prietaisams;

                        –2024 m. liepos 21 d. – 9 kategorijos pramoniniams stebėjimo ir kontrolės prietaisams ir 11 kategorijai.“